kardosdrur/scandi-wiki huggingface dataset:
Cecilia Grubbström

Cecilia Anna Skagerstam Grubbström (født 2. september 1986 i Partille) er en svensk håndboldspiller, der senest spillede for Skövde HF i sæsonen 2014/15 som målvogter. Hun har også spillet for Sveriges håndboldlandshold.

Klubhold 
Hun begyndte at spille håndbold i den lokale klub IK Sävehof. Her var hun med til at vinde det svenske mesterskab i 2007, 2008, 2009, 2010, 2011 og 2012.

Den 11. februar 2012 annoncerede Viborg Håndbold Klub og Grubbström, at hun fra 1. juli 2012 skiftede til den danske klub på en 2-årig kontrakt.
I starten af år 2013 skiftede hun med øjeblikkelig virkning til den franske ligaklub OGC Nice Handball pga. konkurrencesituationen på målvogterposten i Viborg HK.

Landshold 
I december 2010 var Cecilia Grubbström med til at vinde sølvmedaljer ved EM i håndbold, hvor Sveriges A-landshold tabte til Norge. Den 25. november 2012 havde hun spillet 72 kampe og scoret ét mål for det bedste nationalmandskab.

Meritter som håndboldspiller 
  Svensk mester (IK Sävehof) – 2007, 2008, 2009, 2010, 2011 og 2012
  EM 2010 sølv (Sverige) – 2010

Eksterne henvisninger 
 Cecilia Grubbströms spillerprofil på Viborg Håndbold Klubs hjemmeside.

Referencer 

Håndboldspillere fra Sverige
Personer fra Göteborg
Håndboldspillere fra IK Sävehof
Håndboldspillere fra Viborg HK
Håndboldspillere ved sommer-OL 2012
Gray’s Inn

Gray's Inn er en af de fire "Inns of Court" som findes i City of London, og som fungerer som en kombination af juridiske fakulteter og advokatsamfund for barristers, (engelske procesadvokater). Gray's Inn, som anses for at have en moderat politisk venstredrejning, ligger lige udenfor City of Londons bygrænse i bydelen Camden. 

Gray's inn fandtes allerede før 1370, men den gamle hovedbygning stammer fra begyndelsen af 1500-tallet.

Ekstern henvisning
 Gray's Inn, officielt websted

City of London
Storbritanniens retsvæsen
DR Pigekoret

DR Pigekoret (frem til 2001 Radioens Pigekor eller uofficielt Radiopigekoret) er et dansk pigekor, som Danmarks Radio etablerede i 1938 som pendant til Statsradiofoniens Drengekor, der blev oprettet i 1929. Korets chefdirigent siden 2013 er Phillip Faber.

I 1983 ville DR nedlægge pigekoret, hvorefter Københavns Radio overtog pigekoret indtil 1999, hvor DR overtog pigekoret på ny.

DR ville samtidigt nedlægge DR Drengekoret, og da Københavns Radio ikke ønskede at overtage drengekoret blev det nedlagt. Drengekoret blev senere genoprettet i 2005.

Pigekoret består af 50 piger mellem 15 og 22 år.

Repertoiret er bredt; fra klassiske danske sange over folkemusik til moderne rytmisk musik. Koret synger hvert år mere end 60 koncerter, og størstedelen finder sted rundt omkring i Danmark. Ved flere lejligheder har koret optrådt sammen med DR SymfoniOrkestret. Udover det har koret deres egne koncerter i DR's Koncertsal. Deriblandt Julekoncert og Mørkekoncert.

Korsangerne i DR Pigekoret bliver primært hentet fra DR Korskolen, som består af DR Spirekoret (6-8 år), DR Børnekoret (9-11 år) og DR Juniorkoret (12-16 år). DR Juniorkoret er sidste led i DR's Korskole inden DR Pigekoret. Næsten 300 børn og unge går i DR Korskolen.

Gennem mange år har DR Pigekoret rejst rundt til mange dele af verden.

Referencer

Eksterne henvisninger 
 Om DR PigeKoret på Den Store Danske
 

Musikgrupper fra 1938
PigeKoret
Kor fra Danmark
Modtagere af Modersmål-Prisen
Niels Jørgen Haugesen

Niels Jørgen Haugesen (født 14. august 1936 i Vivild, død 17. september 2013) var en dansk møbelarkitekt.

Haugesen blev udlært møbelsnedker i 1956 og dimitterede som møbelarkitekt fra Kunsthåndværkerskolen i 1961. Han var fra 1966 ansat hos Arne Jacobsen, men åbnede i 1971 egen tegnestue. Fra 1980 til 1995 drev han den i partnerskab med Gunvor Haugesen. Siden 1973 har Haugesen undervist på Danmarks Designskole.

Han har både formgivet møbler i træ og metal. Blandt de mest ikoniske er stål-stabelstolen X-line fra 1977, der med sit minimalistiske udtryk er et fornemt eksempel på dansk hightech. Andre fremtrædende værker er stolen Fleur fra 1998 og sofaen Distance fra 2002. Hans værker er bl.a. repræsenteret på Kunstindustrimuseet, Lousiana, Dansk Design Center, Trapholt, Stedelijk Museum i Amsterdam, Arts Decoratifs Union Louvre i Paris, Die Neue Sammlung i München og Museum of Modern Art i New York City.

Niels Jørgen Haugesen har fået adskillige priser, bl.a. ID Prisen for Haugesen-bordet 1986 og for X-line stolen 1987 og Møbelprisen 1996. I 1982 og 1987 fik han tildelt Statens Kunstfonds legat, og siden 1998 har han modtaget fondens livsvarige ydelse.

Kilder 
 Om Niels Jørgen Haugensen på danskmøbeldesign.dk
 Niels Jørgen Haugesen på Den Store Danske

Møbelarkitekter fra Danmark
Personer i Kraks Blå Bog (afdøde)
Danskere i 1900-tallet
Danskere i 2000-tallet
Kunstnere på finansloven (afdøde)
Dansk Design Center

Dansk Design Center, DDC (engelsk: Danish Design Centre), er en dansk, almennyttig fond under Erhvervsministeriet, der blev oprettet i 1978 af Dansk Designråd (i dag Designrådet) som nationalt videnscenter for design. Centret har et årligt budget på cirka 30 millioner, og modtager 14 af dem via finansloven.

Som Danmarks nationale designcenter arbejder Dansk Design Center for at aktivere designernes metoder og mindset for at skabe ny værdi for virksomheder, mennesker og samfund. Konkret ved at øge anvendelsen af design i erhvervslivet, bidrage til at styrke designbranchen samt udvikle og brande dansk design nationalt og internationalt. Dansk Design Center opererer på tværs af det private erhvervsliv, designprofessionen, uddannelses- og forskningsinstitutioner og offentlige organisationer, både nationalt og internationalt. 

Dansk Design Center havde de første mange år til huse i Industriens Hus, dernæst siden 2000 eget domicil på H.C. Andersens Boulevard i København, tegnet af Henning Larsens Tegnestue A/S. I 2018 flyttede Dansk Design Center sammen med de øvrige nationale arkitektur- og designorganisationer ind i BLOX på hjørnet af Frederiksholms Kanal og Christians Brygge. Dette skete som en del af regeringens vækstplan for design og kreative erhverv (2013) .

Dansk Design Center lancerede i 2020 en ny strategi, der bygger på dansk designs historie og de kvaliteter, dansk design står for, men som samtidig peger fremad. Det er Dansk Design Centers vision, at design skal bidrage til at løse kritiske samfundsudfordringer, især inden for grøn, social og digital omstilling.   

Dansk Design Centers direktør har siden november 2014 været Christian Bason.

Tidligere direktører: 

2011-2014 Nille Juul-Sørensen

2000-2005 Ulla Hovgaard Ramlau

2005-2011 Christian Scherfig

1978-2000 Jens Bernsen

Referencer

Kilder og eksterne henvisninger 

 Dansk Design Centers hjemmeside

Etableret i 1978
Statslige selvejende institutioner fra Danmark
Design fra Danmark
Indre By (København)
Civilproces

Civilproces omhandler reglerne for hvordan en part kan få fastslået sin retsstilling over for en modpart – f.eks. en person eller en offentlig myndighed. Fogedretten omhandler hvorledes man med domstolenes bistand kan tvangsfuldbyrde denne retsstilling. Civile retssager angår en uenighed eller en tvist mellem to eller flere parter.

Reglerne for civilprocessen findes hovedsageligt i retsplejelovens tredje bog om "Den Borgerlige Retspleje".

Videre læsning 
Caroline Overgaard (2021): Kompendium i Civilproces. 2. udgave. Kompendieforlaget Aspiri.

Referencer 

Jura
Retsvidenskab
Juridiske discipliner
Juridiske begreber
Mohamed Sendid

Mohamed Sendid (født i Oran, ), er en tidligere algerisk FIFA-dommer. Han er generalsekretær i Foreningen for afrikanske fodboldspillere. Han, dømte to kampe under Sommer-OL 1992, hvoraf den ene var kampen om 4.-pladsen. Han, har også dømt under flere VM-kvalifikationskampe.

Karriere 
 Sommer-OL 1992 (2 kampe)

Kilder 

Fodbolddommere fra Algeriet
Braksvale-familien

Braksvale-familien (Glareolidae) er en familie af fugle, der især er udbredt i Afrika, det sydlige Europa og Asien, og en enkelt art findes desuden i Australien. Familien tæller globalt 17 arter fordelt på 4 slægter. 

I Danmark er truffet repræsentanter for slægterne Cursorius og Glareola.

Slægter og arter 
I familien Glareolidae findes fire slægter med i alt 17 arter:
 Slægt Cursorius, 5 arter
 Ørkenløber, Cursorius cursor
 Somaliørkenløber, Cursorius somalensis
 Sydlig ørkenløber, Cursorius rufus
 Sortøret ørkenløber, Cursorius temminckii
 Indisk ørkenløber, Cursorius coromandelicus
 Slægt Rhinoptilus
 Tobåndet ørkenløber, Rhinoptilus africanus
 Mangebåndet ørkenløber, Rhinoptilus cinctus
 Bronzevinget ørkenløber, Rhinoptilus chalcopterus
 Bangaloreørkenløber, Rhinoptilus bitorquatus
 Slægt Stiltia
 Australsk braksvale, Stiltia isabella
 Slægt Glareola
 Rødvinget braksvale, Glareola pratincola
 Orientbraksvale, Glareola maldivarum
 Sortvinget braksvale, Glareola nordmanni
 Madagaskarbraksvale, Glareola ocularis
 Hvidnakket braksvale, Glareola nuchalis
 Grå braksvale, Glareola cinerea
 Lille braksvale, Glareola lactea

Billeder

Kilder 
 Gill, F & D Donsker (Eds). 2012. IOC World Bird Names (v 3.2) www.worldbirdnames.org 

Mågevadefugle
IDevice

iDevice er i sin bredeste betydning, en uofficiel generel term, som kan betegne enhver mobilelektronik-enheder markedsført af Apple Inc. som starter med "i", såsom iPod (inklusiv iPod Touch), iPhone og iPad, 
eller mere specifik enhver af deres enheder (nogle gange refereret til som iOS devices) som anvender styresystemet iOS, det betyder normalt de bærbare enheder (iPod Touch, iPhone og iPad), men kan også omfatte den ikke-bærbare Apple TV enhed (kun 2. eller 3. generation, som anvender en version af iOS).

Kilder/referencer 

IOS (Apple)
Nydannelser
Michael Koukoulakis

Michael Koukoulakis (; født 25. juni 1975 i Heraklion) er en græsk fodbolddommer. Han har dømt internationalt under det internationale fodboldforbund FIFA siden 2008, hvor han er indrangeret som kategori 2-dommer, der er det tredjehøjeste niveau for internationale dommere. Han blev rykket op i kategori 2 i 2011.

Kampe med danske hold 
 Den 8. juni 2012: Gruppespil i Europa League: Club Brugge – FC København 2-3.
 Den 11. oktober 2009: Kvalifikation til U/19 EM 2009: Danmark U19 – Israel U19 1-0.
 Den 14. oktober 2009: Kvalifikation til U/19 EM 2009: Danmark U19 – Aserbajdsjan U19 3-0.

Referencer 

 Palmarès  worldreferee.com, hentet 27. november 2012

Fodbolddommere fra Grækenland
Restaurationsbranchens Forbund

RestaurationsBranchens Forbund (RBF) (engelsk: The National Danish Restaurant Trade Union) var et dansk fagforbund, der organiserede ansatte på hoteller og restauranter, eksempelvis kokke, tjenere og køkkenassistenter.

Forbundet blev grundlagt i 1990 som Restaurations- og Bryggeriarbejderforbundet. Det var en fusion mellem Dansk Bryggeri-, Brænderi- og Mineralvandsarbejderforbund (grdl. 1898), Dansk Hotel- og Restaurationspersonales Forbund (grdl. 1933) og Gastronomisk Landsforbund (grdl.) 1972. I 1991 blev Tjenerforbundet i Danmark en del af RBF, og i 1998 udtrådte bryggeriarbejderne og dannede Bryggeriarbejder Forbundet.

RBF indgik efter en urafstemning blandt medlemmerne i 2006 i Fagligt Fælles Forbund. Forbundet bestod på daværende tidspunkt af cirka 22.000 medlemmer, hvoraf de fleste blev en del af 3F's private servicegruppe ved fusionen. RBF's sidste formand var Preben Rasmussen.

Notater 

Etableret i 1990
Ophørt i 2006
Fagforbund under LO
Garrett Serviss

Garrett Putnam Serviss, Jr. (januar 1881 – 31. december 1907) var en amerikansk atlet som deltog i OL 1904 i St. Louis.

Serviss vandt en sølvmedalje under OL 1904 i London. Han kom på en andenplads i højdespring efter landsmanden Samuel Jones.

Eksterne henvisninger 

Højdespringere fra USA
Lawrence Feuerbach

Lawrence Edward Joseph Feuerbach (født juli 1879, død 16. november 1911) var en amerikansk atlet som deltog i OL 1904 i St. Louis.

Feuerbach vandt en bronzemedalje i atletik under OL 1904 i St. Louis. Han kom på en tredjeplads i kuglestød efter landsmændene Ralph Rose og Wesley Coe.

Eksterne henvisninger 
 http://www.sports-reference.com/olympics/athletes/fe/lawrence-feuerbach-1.html 

Kuglestødere fra USA
Simvastatin

Simvastatin (handelsnavn: Zocor) er et kolesterolsænkende lægemiddel i statin gruppen. Stoffet er et syntetisk derivat af lovastatin; et fermenteringsprodukt fra svampen Aspergillus terreus. Simvastatin anvendes som behandling af og forebyggende imod hjerte-kar sygdomme.

Lægemidler tilhørende hjerte og kredsløb
Étienne Desmarteau

Joseph-Étienne Desmarteau (født 4. februar 1873, død 29. oktober 1905) var en canadisk atlet, som deltog i OL 1904 i St. Louis.

Desmarteau begyndte at dyrke atletik i begyndelsen af 1900-tallet, og han vandt en konkurrence i 1902 i vægtkast, hvor han besejrede guldvinderen fra OL 1900, amerikaneren John Flanagan. Han satte sig derpå et mål om at komme med til OL 1904 i St. Louis. Han stillede her op i vægtkast som eneste deltager, der ikke var fra USA, og i sit første kast nåede han ud på 10,46 m med vægten på 56 pund, hvilket viste sig at blive det længste kast. Han nærmeste konkurrent var Flanagan, der dog kun nåede 10,16 m, mens tredjepladsen gik til James Mitchel med 10,13 m. Han deltog ved legene også i en handicap-udgave af vægtkast, hvor han blev nummer fire; der var dog tale om en uofficiel begivenhed.

Desmarteau havde fter at være flyttet til Montreal arbejdedet som metalstøber, inden han i 1901 gik ind i politiet i byen. Han blev snart lidt af en helt, da han reddede en familie fra at blive ofre for en påsat brand. Imidlertid ville politiet ikke give ham lov til at deltage i OL, og da han alligevel tog af sted, blev han afskediget. Imidlertid indbragte hans guldmedalje ved legene ham stor offentlig opmærksomhed og en stor velkomst, da han vendte hjem, og han blev genansat ved politiet. Efterfølgende satte han ny rekord i vægtkast i 1905, men senere samme år døde han af tyfus.

Han blev optaget i Canada Sports Hall of Fame i 1955, og Centre Étienne Desmarteau, et sportsanlæg i Montreal, der blandt andet blev anvendt til basketball-turneringen ved OL 1976, er opkaldt efter ham.

Referencer

Eksterne henvisninger 

 http://www.sports-reference.com/olympics/athletes/de/etienne-desmarteau-1.html 

Atleter fra Canada
Deltagere for Canada ved sommer-OL 1904
Olympiske mestre fra Canada
James Mitchel

James Sarsfield "Jim" Mitchel (30. januar 1864 – 3. juli 1921) var en amerikansk atlet som deltog i OL 1904 i St. Louis.

Michel vandt en bronzemedalje i atletik under OL 1904 i St. Louis. Han kom på en tredjeplads i vægtkast efter Étienne Desmarteau fra Canada og landsmanden John Flanagan.

Eksterne henvisninger 
 http://www.sports-reference.com/olympics/athletes/mi/jim-mitchel-1.html 

Atleter fra USA
Vægtkastere
John DeWitt

John Riegel DeWitt (29. oktober 1881 – 28. juli 1930) var en amerikansk atlet som deltog i OL 1904 i St. Louis.

DeWitt vandt en sølvmedalje i atletik under OL 1904 i St. Louis. Han kom på en andenplads i hammerkast efter landsmanden John Flanagan.

Eksterne henvisninger 
 

Hammerkastere fra USA
Frank Jarvis

Frank Washington Jarvis (31. august 1878 i Californien – 2. juni 1933) var en amerikansk atlet som deltog i OL 1900 i Paris.
 
Jarvis blev olympisk mester i atletik under OL 1900 i Paris. Han vandt i 100 m foran landsmanden Walter Tewksbury og Stan Rowley fra Australien.

Eksterne henvisninger 
 )

Sprintere fra USA
William Holland (atlet)

William Joseph Holland (8. marts 1874 i Boston – 20. november 1930) var en amerikansk atlet som deltog i OL 1900 i Paris.
 
Holland vandt en sølvmedalje i atletik under OL 1900 i Paris. Han kom på en andenplads i 400 m efter landsmanden Maxie Long.

Eksterne henvisninger 
 http://www.sports-reference.com/olympics/athletes/ho/bill-holland-1.html 

Sprintere fra USA
Ali Al-Badwawi

Ali Hamad Madhad Saif Al Badwawi (; født 22. december 1972 i Dubai) er en emiratisk fodbolddommer. Han har dømt internationalt under det internationale fodboldforbund FIFA siden 2005. Ved, siden af karrieren arbejder han som oberstløjtnant indenfor politiet

Kampe 
 AFC Asian Cup 2007 (3 kampe)
 AFC Asian Cup 2011 (3 kampe)
 U/17 VM 2011

Kampe med danske hold 
 Den 20. juli 2011: Gruppespil i U/17 VM 2011: Danmark U17 – Brasilien U17 0-3.

Referencer 

 Palmarès  worldreferee.com, hentet 28. november 2012 
 Officiel hjemmeside  

Fodbolddommere fra Forenede Arabiske Emirater
Personer fra Dubai
Henri Tauzin

Henri Alexis Tauzin (17. april 1879 i Paris – 11. oktober 1918) var en fransk atlet som deltog i OL 1900 i Paris.

Tauzin vandt en sølvmedalje i atletik under OL 1900 i Paris. Han kom på en andenplads i 400 m hæk efter Walter Tewksbury fra USA.

Eksterne henvisninger 
 http://www.sports-reference.com/olympics/athletes/ta/henri-tauzin-1.html 

Hækkeløbere fra Frankrig
Shu-bi-dua 10-18

Shu-bi-dua 10-18 er navnet på et bokssæt udsendt af Shu-bi-dua i 2010. Boksen indeholder gruppens sidste ni studiealbum i remastered udgaver med bonusnumre, som i et vist omfang ikke tidligere har været udgivet.

Indhold 

 Shu-bi-dua 10, 1983
 Shu-bi-dua 11, 1985
 Shu-bi-dua 12, 1987
 Shu-bi-dua 13, 1992
 Shu-bi-dua 14, 1993
 Shu-bi-dua 15, 1995
 Shu-bi-du@ 16, 1997
 Shu-bi-dua 17, 2000
 Shu-bi-dua 18, 2005

Eksterne henvisninger 
 

Album fra 2010
Shu-bi-dua-opsamlingsalbum
Shu-bi-dua 1-18

Shu-bi-dua 1-18 er navnet på et bokssæt udsendt af Shu-bi-dua i 2010. Boksen indeholder 18 studiealbum, live-albummet Leif i Parken og opsamlingen Rap jul & godt nytår i remastered udgaver med bonusnumre, som i et vist omfang ikke tidligere har været udgivet. I boksen findes også en dvd-udgave af filmen Den røde tråd med bonusmateriale.

Indhold 

 Shu-bi-dua, 1974
 Shu-bi-dua 2, 1975
 Shu-bi-dua 3, 1976
 Shu-bi-dua 4, 1977
 78'eren, 1978
 Leif i Parken, 1978
 Shu-bi-dua 6, 1979
 Shu-bi-dua 7, 1980
 Shu-bi-dua 8, 1982
 Shu-bi-dua 9, 1982
 Shu-bi-dua 10, 1983
 Shu-bi-dua 11, 1985
 Shu-bi-dua 12, 1987
 Shu-bi-dua 13, 1992
 Shu-bi-dua 14, 1993
 Shu-bi-dua 15, 1995
 Shu-bi-du@ 16, 1997
 Shu-bi-dua 17, 2000
 Rap jul & godt nytår, 2001
 Shu-bi-dua 18, 2005

DVD'en indeholder følgende ekstramateriale:

 Live koncertoptagelse fra taget af Palads i 1989 (28 minutter)
 Live koncertoptagelse fra Charlottenlund Fort i 1990 (13 minutter)
 Metadon - Matadorsketch fra 1989 (12 minutter)
 5 musikvideoer: "Krig og fred", "Sexchikane", "Danser med grise", "Danske sild" og "Dallas".

Eksterne henvisninger 
 

Opsamlingsalbum fra 2010
Shu-bi-dua-opsamlingsalbum
Kodimagnyl

Kodimagnyl er et svagt smertestillende kombinationslægemiddel indeholdende acetylsalicylsyre og kodein. Da kodein kan medføre forstoppelse, findes præparatet også i en ikke-stoppende udgave der er tilsat afføringsmidlet magnesiumoxid. Kodimagnyl findes som tabletter og brusetabletter.

Kodimagnyl fremstilles af Nycomed, og kan fås i håndkøb. 

Flere overlæger, herunder Henrik Rindom, krævede i 2010, at Kodimagnyl blev gjort receptpligtigt, fordi kombinationen af acetylsalicylsyre og kodein kan være farlig, men dette blev afvist af Lægemiddelstyrelsen.

Referencer

Eksterne henvisninger
 Om Kodimagnyl  på Netdoktor
 Min.medicin.dk: Side om Kodimagnyl

Lægemidler tilhørende nervesystemet
Doxycyklin

Doxycyklin (handelsnavn: Vibradox) er et tetracyklinantibiotikum, der bruges til behandling af bakterielle og parasitiske infektioner. Doxycyklin anvendes til behandling af klamydia, alvorlige tilfælde af akne, samt  forebyggende imod og til behandling af malaria hvor der er konstateret nedsat følsomhed overfor andre malariamidler. Doxycyklin kan anvendes, hvis man er allergisk over for penicillin.

Bivirkninger og forsigtighed 
Ved indtagelse af doxycyklin, kan der i enkelte tilfælde opleves bivirkninger såsom kvalme, diarré, urolig mave, kløende hududslæt og vaginal kløe eller udflåd.

Doxycyklin kan, som de andre tetracykliner, medføre at huden bliver lysfølsom. Dette er specielt belastende ved langvarig forebyggende behandling mod malaria, da det øger risikoen for solskoldning.

Tidligere var doxycyklin også kendt for at forringe effektiviteten af mange typer af hormonel prævention, herunder p-piller. Nyere forskning har dog  ikke kunnet påvise noget betydelig tab af effektivitet af p-piller under behandling med tetracyklinantibiotika (herunder doxycyclin). Mange læger anbefaler stadig brug af kondom for mennesker, der indtager doxycyklin, for at forhindre uønsket graviditet.

Dosering 

Doxycyklin findes som tabletter og kapsler. Ved behandling af klamydia tages 100 mg to gange dagligt i en uge, ved alvorlige tilfælde, helt op til 2-3 uger. Som værende et tetracyklinantibiotikum, behandler doxycyklin klamydia i en langt lavere dosis end makrolidantibiotika som azithromycin, men til gengæld er behandlingstiden også betydelig længere.

Ved forebyggelse af malaria skal voksne over 45 kg indtage 100 mg en gang dagligt fra dagen inden indrejse i et område med risiko for smitte med malaria til og med 28 dage efter at området er forladt. Rammes den rejsende af malaria, kan malaria behandles med 100 mg en gang dagligt.

Resistens 
Behandling med et antibiotikum indebærer at bakterierne kan blive resistente over for det anvendte præparat og eventuelle andre antibiotika. Doxycyklin er et bredspektret antibiotikum, og risikoen for udvikling af resistens er derfor større end ved almindelig penicillin. Det har i den forbindelse vakt opmærksomhed at antibiotika som doxycyklin sælges på nettet i Danmark uden besøg hos egen praktiserende læge.

Referencer

Eksterne henvisninger 
 Indlægsseddel for doxycyklin, Sandoz 

Antibiotika
Theobald von Bethmann Hollweg

Theobald Theodor Friedrich Alfred von Bethmann Hollweg (født 29. november 1856 i Hohenfinow, Brandenburg, død 2. januar 1921) var en tysk statsmand. Regeringsleder i Bromberg 1899, overpræsident i Brandenburg 1899, indenrigsminister i Preussen 1905, preussisk ministerpræsident og udenrigsminister samt Tysklands rigskansler 1909–1917. Afskediget af Wilhelm 2. fra posten som rigskansler den 13 juli 1917.

Bethmann Hollweg stræbte frem til 1. verdenskrig på at komme overens med Storbritannien om en tysk storpolitisk ligestilling. Med henblik på at begrænse hvad han selv opfattede som et stigende had fra russisk side, lagde han også stor vægt på alliancen med Østrig-Ungarn. Ved at han fra 6. juli  1914 var med til at give østrigerne fuld støtte i deres konflikt med Serbien, bidrog han til at konflikten udviklede sig til krig. Forsøg i slutningen af juli på at undgå at det tyske kejserrige havnede i en ufordelagtig storkrig slog fejl. Bethmann Hollweg modsatte sig efter krigsudbruddet den uindskrænkede u-bådskrig på Atlanten, da han frygtede at dette ville føre til en amerikansk indtræden i krigen.

Indenrigspolitisk stræbte Bethmann Hollweg efter en langsom reformpolitik, bl.a. spørgsmålet om stemmeret. Han anses for at have spillet en vigtig rolle i forbindelse med socialdemokraternes støtte til krigen.

Da de sejrende ententemagter efter krigen rejste krav om at ekskejser Wilhelm 2. skulle udleveres for at blive stillet for en krigsret, tilbød Bethmann Hollweg at træde i dennes sted, en ædel gestus, som dog blev afvist af sejrsmagterne.

Bibliografi 
 Betrachtungen zum Weltkriege (1–2, 1919–1922)

Kilder 
 Jarausch, Konrad, The Enigmatic Chancellor: Bethmann Hollweg and the Hubris of Imperial Germany, New Haven/London 1973.
 Wollstein, Günter, Theobald von Bethmann Hollweg. Letzter Erbe Bismarcks, erstes Opfer der Dolchstoßlegende, Göttingen/ Zürich 1995.

Eksterne kilder 
 Biografi over Theobald von Bethmann Hollweg

Tyskere i 1. verdenskrig
Politikere fra Tyskland
Politikere fra Preussen
Indenrigsministre fra Preussen
Tyskere i 1800-tallet
Tyskere i 1900-tallet
Storkors af Dannebrog
Jurister fra Tyskland
Atlantique

Atlantique er et departement i Benin. Det ligger centralt mod syd i landet ved kysten af Beninbugten. Departementet Littoral var før 1999 del af Atlantique. Den sydøstlige del af departementet er del af forstadsområdet til Cotonou som er Benins største by.

Administrativ inddeling

Atlantique er inddelt  i otte kommuner. 

Abomey-Calavi
Allada
Kpomassè
Ouidah
Sô-Ava
Toffo
Tori-Bossito
Zè

Benins departementer